מוטי אילוביץ

**מוטי אילוביץ** (ביידיש: **מאטי אילאוויטש**) הוא משורר, זמר-יוצר, מלחין וגראמער חסידי אמריקאי.

## ביוגרפיה
אילוביץ נולד ב-1988 לאביו יוסף הערש, חסיד סאטמאר, בבורו פארק, ברוקלין.

בישיבה קטנה למד בישיבת 'כוונת הלב' בבורו פארק, והמשיך בישיבה גדולה בישיבת נייטרא.

בחשוון תשס"ז נשא את בתו של יודל וויינגרטן. כיום הזוג מתגורר בסטטן איילנד.

## קריירה מוזיקלית
מוטי החל את דרכו כגראמער בחתונות וכמלחין וכותב שירים לגדולי הזמרים במוזיקה החסידית בהם: מוטי שטיינמץ, ליפא שמלצר, ישראל ורדיגר, שלומי גרטנר, שלמה טויסיג, אהרלה סמט, מיכאל שניצלר, עקיבא גרומן ועוד. ומשם החל את דרכו להתפרסם בקרב הציבור החרדי.
ממוזער|אילוביץ' בשירה בחתונה חסידית

במהלך השנים הוציא מוטי קאברים ביידיש לשירים של זמרים ישראליים. בשנת 2020 הוציא ביחד עם מוישי שוורץ קאבר ביידיש לשירו של ישי ריבו, הלב שלי. בשנת 2021 הוציא יחד עם מנדי הרשקוביץ קאבר ביידיש לשירו של חנן בן ארי, שבורי לב. בשנת 2022 הוציא גרסת כיסוי ביידיש לשיר של שולי רנד 'עוקר הרים' בשם "ליל שישי".

אילאוויטש גם השתתף בהצגת היידיש "אונטערן שטוהל" בשנת 2018 עם השיר שלו "ושבו בנים" שהוציא מאוחר יותר כשיר נפרד.

במרץ 2024 הוציא אילוביץ יחד עם מיכאל שניצלער את הסינגל "פוקח עיוורים". השיר הולחן על ידי נער שאיבד את מאור עיניו, עמו עמדו השניים בקשר במהלך טיפוליו הרפואיים בארצות הברית.

לאחר טבח שבעה באוקטובר 2023, פרסם אילוביץ את שירו "שטילקייט" (דממה) בליווי תרגום לעברית.

בנובמבר 2023 הקליט יחד עם אברהם לייב בורשטיין ביצוע לשיר "ס'ברענט" (העיירה בוערת) מאת מרדכי גבירטיג, על רקע הקריאות הבינלאומיות להפסקת אש.

### פרסום האלבומים
ב-2015 מוטי הוציא את אלבום הבכורה שלו בשם "מחשבות", רוב שירי האלבום הן פואמות בשפת היידיש.

את אלבומו השני "תשע"ח" השיק מוטי בשנת תשע"ח, והוא קרוי על שמה של השנה העברית בה היא פורסמה (2018), את האלבום הפיק נפתלי משה שניצלר, והוא הופץ על ידי חברת "ניגון מיוזיק". באלבום 10 יצירות בשפת היידיש.
ממוזער|אלבומו השני של אילוביץ 'תשע"ח'

בשנת 2019 השתתף באלבום "טביעת אצבע" - לחני ר' ישראל באדאנסקי, בהפקת נפתלי משה שניצלר יחד עם הזמרים: שמילי אונגר, מנדי וייס, שלמה דסקל, מנחם מושקוביץ, אייזיק האניג, זאנוויל וויינברגר, יששכר גוטמן, יומי לאווי, דובי מייזלס, בני פרידמן, ליפא שמלצר, בערי וועבער, מנדי הרשקוביץ, מונה רוזנבלום, אברומי ברקו, רובי בנט, משה לאופר, משה קרויס, יואלי דיקמן, מקהלת ידידים העולמית, מקהלת חברים ומקהלת שירה.

בשנת 2020 יצא אלבומו השלישי, "רעיונות". האלבום זכה להצלחה במגזר החסידי, ובפרט השיר "אידישע תאוות", שלווה בוידאו קליפ וזכה לתהודה רבה.

בשנת 2023 הוציא אלבום שירים נוסף בשם "השגות", בו פרסם את שיריו שהוא יצר. השם השגות הוא על משקל השמות של האלבומים האחרים שלו.

ב-21 ביוני 2023 הוציא אילוביץ קליפ לשיר 'אנדערש' שיצא באלבום השגות.

## דיסקוגרפיה
### אלבומים
* **מחשבות**, 2015
* **תשע"ח**, 2019
* **רעיונות**, 2020
* **השגות**, 2023

### השתתפות באלבומים
* **ביד היוצר**, מקהלת מלכות, 2016
* **טביעת אצבע**, 2019
* **תתחדש**, הרשי רוזנברג, 2022

### סינגלים
* מחרוזת **חופה** - עם אייזיק האניג ושלומי גרטנר, 2018
* **ונצעק**, 2020
* **מיין הארץ** (הלב שלי) - קאבר לשירו של ישי ריבו בשפת היידיש יחד עם מוישי שווארץ (2020)
* **[[שבורי לב]]** - קאבר לשירו של חנן בן ארי בשפת היידיש, יחד עם מנדי הרשקוביץ' 2021
* **ליל שישי** - קאבר בשפת היידיש לשירו של שולי רנד עוקר הרים, 2022
* **אחד מי יודע** - בדואט עם יודי ביאלוסטוצקי והילד גרשון דוד טווערסקי, עיבוד של דייוויד טויב, 2022
* **פוקח עוורים**-לחן-יוסף מאיר נוסענצוייג, פורסם בשנת 2024

## קישורים חיצוניים

* 
* 

## הערות שוליים

קטגוריה:זמרים חסידיים
קטגוריה:מלחיני מוזיקה חסידית
קטגוריה:מלחינים חסידיים
קטגוריה:זמרים השרים בעברית
קטגוריה:זמרים השרים ביידיש
קטגוריה:אמריקאים שנולדו ב-1988